ทีมกลั่นกรองฯ ไฟเขียวอัดงบกู้ 3.71 หมื่นลบ. ใช้โครงการ “ม.33 เรารักกัน” ชงครม.สัปดาห์หน้า
คณะกรรมการกลั่นกรองฯ ไฟเขียวอัดงบกู้ 3.71 หมื่นลบ. ใช้โครงการ “ม.33 เรารักกัน” แจกเงนเยียวยาผู้ประกันตน มาตรา 33 คนละ 4,000 บ. พร้อมเสนอครม.พิจารณา 15 ก.พ.นี้
คณะกรรมการกลั่นกรองฯ ไฟเขียวอัดงบกู้ 3.71 หมื่นลบ. ใช้โครงการ “ม.33 เรารักกัน” แจกเงนเยียวยาผู้ประกันตน มาตรา 33 คนละ 4,000 บ. พร้อมเสนอครม.พิจารณา 15 ก.พ.นี้
11 ก.พ. 2564

รายงานข่าวทำเนียบรัฐบาล เปิดเผยว่า ที่ประชุมคณะกรรมการกลั่นกรองโครงการใช้เงินกู้ 1 ล้านล้านบาท วานนี้ (10 ก.พ.) ที่มีเลขาธิการสำนักงานสภาพัฒนาการเศรษฐกิจและสังคมแห่งชาติ (สศช.) เป็นประธาน เห็นชอบการจ่ายเงินเยียวยามาตรการ ม.33 เรารักกัน ให้ผู้ประกันตน ตามมาตรา 33 ของ พ.ร.บ.ประกันสังคม คนละ 4,000 บาท โดยคาดว่าจะมีมีผู้ได้รับสิทธิประมาณ 9.2 ล้านคน
ทั้งนี้ คณะกรรมการกลั่นกรองฯ จะเสนอให้ที่ประชุมคณะรัฐมนตรี (ครม.) เห็นชอบในวันที่ 15 ก.พ.64 โดยจะใช้เงินกู้ 3.71 หมื่นล้านบาท จาก พ.ร.ก.กู้เงิน 1 ล้านล้านบาท เป็นการโยกในส่วนของเงินกู้ที่ใช้เพื่อการฟื้นฟูเศรษฐกิจ มาใช้เพื่อการเยียวยาเศรษฐกิจเพิ่มเติม เนื่องจากวงเงินเยียวยา 5.5 แสนล้านบาทใช้ไปครบแล้ว
สำหรับเงื่อนไขผู้ได้รับเงินเยียวยา มีดังนี้
1.ต้องเป็นผู้มีสัญชาติไทย
2.เป็นผู้ประกันตน มาตรา 33 ก่อนวันที่ 19 ม.ค.64
3.ไม่เป็นผู้มีบัตรสวัสดิการแห่งรัฐ
4.ไม่มีเงินฝากในสถาบันการเงินรวมกันเกิน 500,000 บาท ณ วันที่ 31 ธ.ค.63
5.ต้องไม่เป็นผู้ที่ได้รับสิทธิซ้ำซ้อนจากมาตรการเราชนะ
สำหรับขั้นตอนการลงทะเบียนนั้น ในเบื้องต้นจะมีการเสนอให้ ครม.เห็นชอบก่อน แต่หากไม่มีการเปลี่ยนแปลง ขั้นตอนการลงทะเบียนจะเป็นดังนี้
1.ลงทะเบียนผ่านเว็บไซต์ www.ม33เรารักกัน.com และตรวจสอบสิทธิได้ ตั้งแต่วันที่ 21 ก.พ.-7 มี.ค. 2564
2.รัฐบาลตรวจสอบข้อมูลรวมทั้งประมวลผลคัดกรอง วันที่ 8-14 มี.ค.64
3.กดใช้งานและกดยืนยันตัวผ่านแอปพลิเคชั่น”เป๋าตัง” วันที่ 15-21 มี.ค.64
4.ได้ด้วงเงินผ่านแอป “เป๋าตัง” 1,000 บาท ในวันที่ 22, 29 มี.ค.64 และวันที่ 5,12 เม.ย.64
5.เริ่มใช้จ่ายซื้อสินค้าและบริการกับร้านค้าภายในโครงการเราชนะ ตั้งแต่วันที่ 22 มี.ค.-31 พ.ค.64
สำหรับผู้ลงทะเบียนไม่ผ่าน สามารถลงทะเบียนขอทบทวนสิทธิได้ทาง www.ม33เรารักกัน.com ในวันที่ 15-28 มี.ค.64 โดยรัฐจะทำการตรวจสอบข้อมูล 29 มี.ค.-4 เม.ย.64 และให้กดยืนยันตัวตน 5-11 เม.ย.64 โดยจะได้รับวงเงินโอนในวันที่ 5 และ 12 เม.ย.64 ครั้งละ 2,000 บาท